Karlien van Jaarsveld deel groot nuusKarlien van Jaarsveld en Joe Breytenbach (Foto: Instagram) Die Afrikaanse sangeres Karlien van Jaarsveld is swanger. Sy het dié nuus Dinsdag op sosiale media bekend gemaak. Dit is Karlien se eerste kind in haar huwelik met die voormalige rugbyspeler, Joe Breytenbach, met wie sy vroeër in Maart stilletjies die knoop deurgehak het. “Ons is op die Amalfi-kus in Italië, dis asemrowend mooi hier – spesiale tye hier,” het sy op Instagram laat hoor. “Ek en Joe het gisteraand baie gehad om te vier – ons het ŉ babatjie wat op pad is. Ek kan nie glo dat ek wéér so bevoorreg en gelukkig kan wees nie. Dis nog early days, maar my hart loop oor van dankbaarheid.” Sy het haar voorheen tot sosiale media gewend om oor Joe te praat. “Almal vra, wie is Joe? So, Joe is net ŉ gewone ou, met ŉ gewone werk wat lief is vir gholf op ŉ random afdag en ŉ bier om te ontspan. Hy like sigare rook (hy rook so bietjie te veel van dit), sy gunsteling-Afrikaanse kunstenaar is Koos Kombuis en hy maak gereeld kos vir ons in die huis. “Ek het Joe in Potch ontmoet 11 jaar terug. Ons het gesoen, ‘but then he went to France’ en Joe was nooit weer te sien of te hore van… And then ‘there he was’, popped out of the blue sonder ŉ wit perd, in ŉ swart hemp en ŉ swart stywe jean met een baie groot smile, en ŉ baie sweet ‘hello’ net so sweet soos 11 jaar terug. En soos hulle sê ‘you had me at hello’. The rest is history. Regte tyd. Regte plek.” [sic] Die sangeres het twee kinders uit haar huwelik met Derick Hougaard, die tweeling Daniël en Eliah. Karlien en Derick is in 2015 geskei.